लखीमपुर खीरी केस में चार और आरोपी गिरफ्तार, जांच जारी
लखीमपुर खीरी हिंसा मामले में वांछित चल रहे चार और आरोपियों को गिरफ्तार किया गया है। इनके नाम सुमित जायसवाल, शिशुपाल, नंदन सिंह बिष्ट और सत्य प्रकाश त्रिपाठी हैं। लखीमपुर खीरी पुलिस और क्राइम ब्रांच की SWAR टीम ने इन्हें गिरफ्तार किया है।
लखीमपुर खीरी: लखीमपुर खीरी हिंसा मामले में वांछित चल रहे चार और आरोपियों को गिरफ्तार किया गया है। इनके नाम सुमित जायसवाल, शिशुपाल, नंदन सिंह बिष्ट और सत्य प्रकाश त्रिपाठी हैं। लखीमपुर खीरी पुलिस और क्राइम ब्रांच की SWAR टीम ने इन्हें गिरफ्तार किया है। पुलिस ने आरोपी सत्य प्रकाश त्रिपाठी के पास से लाइसेंसी रिवॉल्वर और तीन गोलियां बरामद की गई हैं।प्रेस विज्ञप्ति जारी कर पुलिस ने बताया कि 'लखीमपुर खीरी मामले में थाना तिकुनियां में IPC की धारा 147/ 148/ 149/ 279/ 338/ 304A/ 302/ 120B के तहत दर्ज केस में वांछित अभियुक्त- सुमित जायसवाल, शिशुपाल, नन्दन सिंह बिष्ट और सत्य प्रकाश त्रिपाठी उर्फ सत्यम को रविवार (18-10-2021) को लखीमपुर खीरी पुलिस और काइम ब्रान्च की स्वाट टीम ने गिरफ्तार किया।'पुलिस ने बताया कि 'गिरफ्तारी के दौरान अभियुक्त सत्यप्रकाश त्रिपाठी उर्फ सत्यम के पास से बरामद लाइसेंसी रिवाल्वर और 3 कारतूस को नियमानुसार सीज किया गया है। SIR के विवेचक और अन्य अधिकारियों द्वारा गिरफ्तार अभियुक्तों से गहन पूछतांछ कर आगे की विधिक कार्रवाई की जा रही है। जांच जारी है।'विज्ञप्ति में बताया गया कि 'आरोपी सुमित जायसवाल और शिशुपाल लखीमपुर खीरी जिले के रहने वाले हैं जबकि नन्दन सिंह बिष्ट लखनऊ और सत्य प्रकाश त्रिपाठी उर्फ सत्यम पुत्र कौशाम्बी जिले का रहने वाला है।' बता दें लखीमपुर खीरी हिंसा मामले में पहले भी कई गिरफ्तारियां हो चुकी हैं।